**Dječji vrtić MASLINA**

**Vladimira Nazora 6**

**22212 TRIBUNJ**

**OIB.02251957671**

KLASA: 400-01/24-01/6

URBROJ: 2182/20-34-1/1-01-24-2

Tribunj, 22. studenog 2024.

**OBRAZLOŽENJE FINANCIJSKOG PLANA**

**DJEČJEG VRTIĆA MASLINA ZA 2025. GODINU**

**I PROJEKCIJA ZA 2026. I 2027. GODINU**

1. **UVODNI DIO**

Dječji vrtić Maslina javna je ustanova čiji je osnivač Općina Tribunj. Dječji vrtić u okviru predškolskog odgoja i obrazovanja te skrbi o djeci ostvaruje programe odgoja i obrazovanja, zdravstvene zaštite, prehrane i socijalne skrbi djece predškolske dobi.

Predškolski odgoj ostvaruje se u skladu s razvojnim osobinama, potrebama i interesima djece, te socijalnim, kulturnim, vjerskim i drugim potrebama obitelji a sve u skladu s Državnim pedagoškim standardom, Programom usmjerenja odgoja i obrazovanja djece, Nacionalnim kurikulumom za predškolski odgoj i obrazovanje i zaključaka i odluka Upravnog vijeća Dječjeg vrtića Maslina i Općinskog vijeća Općine Tribunj.

Pedagoška godina 2024./2025.g. započela je 01. rujna 2024. godine a završava 31. kolovoza 2025. godine. U tekućoj pedagoškoj godini vrtić provodi sljedeće programe:

|  |  |
| --- | --- |
| **PROGRAM** | **BROJ DJECE** |
| 10- satni redoviti vrtićki program | 46 |
| 6- satni redoviti vrtićki program  | 4 |
| 10- satni program jaslica | 32 |
| **UKUPNAN BROJ DJECE U PROGRAMIMA** | 82 |

Broj djece može varirati ovisno o upisima ili ispisima tijekom pedagoške godine.

U skladu s odredbama Zakona o proračunu („Narodne novine“ broj 144/21), Pravilnika o proračunskim klasifikacijama („Narodne novine“ broj 4/24), Pravilnika o proračunskom računovodstvu i Računskom planu („Narodne novine“ broj 158/23), Zakona o predškolskom odgoju i obrazovanu („Narodne novine“ broj 10/97, 107/07, 94/13, 98/19, 57/22 i 101/23), Državnog pedagoškog standarda predškolskog odgoja i obrazovanja i Uputa za izradu Financijskog plana proračunskog korisnika Općine Tribunj za razdoblje od 2025 do 2027. godine, Dječji vrtić Maslina kao proračunski korisnik Općine Tribunj obvezan je izraditi Financijski plan.

Financijski plan omogućuje financiranje redovnog programa iz državnog proračuna i proračuna Općine Tribunj.

Zakon o proračunu propisuje trogodišnji proračunski okvir, što znači da predstavničko tijelo usvaja Financijski plan za 2025. godinu i projekcije za 2026. godinu i 2027. godinu.

Upravno vijeće Dječjeg vrtića Maslina je obvezno usvojiti Financijski plan za 2025.godinu s projekcijama za 2026.godinu i 2027. godinu po ekonomskoj klasifikaciji na drugoj razini a sadrži opći i posebni dio te obrazloženje financijskog plana.

1. **OPĆI DIO - PRIHODI I RASHODI, PRIMITCI I IZDACI**

Prihodi Dječjeg vrtića Maslina za 2025. godini su planirani u iznosu 410.707,00 eura.

|  |  |  |  |
| --- | --- | --- | --- |
| Prihodi  | Plan za 2025. godinu | Projekcija za 2026. godinu | Projekcija za 2027. godinu |
| 6 Prihodi poslovanja | 409.207,00 | 412.146,00 | 415.970,00 |
| 63 Pomoći od subjekata unutar općeg proračuna | 3.660,00 | 707,00 | 707,00 |
| 65 Prihodi od upravnih i administrativnih pristojbi i pristojbi po posebnim propisima i naknada | 60.138,00 | 64.091,00 | 64.091,00 |
| 66 Prihodi od prodaje proizvoda i roba te pruženih usluga, prihodi od donacije te povrati | 531,00 | 536,00 | 536,00 |
| 67 Prihodi iz nadležnog proračuna | 344.828,00 | 346.761,00 | 350.585,00 |
| 68 Kazne, upravne mjere i ostali prihodi | 50,00 | 51,00 | 51,00 |
| 92 Rezultat poslovanja  | 1.500,00 |  |  |
| UKUPNO | 410.707,00 | 412.146,00 | 415.970,00 |

Izvori financiranja čine skupinu prihoda iz koje se podmiruju rashodi određene vrste i utvrđene namjene.

Izvor 1.6. Opći prihodi i primici – odnose se na sredstva iz proračuna Općine Tribunj. Kako bi se roditeljima osigurala prihvatljiva cijena vrtića osnivač sufinancira redovnu djelatnost i rad vrtića u većem dijelu. Iz nadležnog proračuna financiraju se rashodi za plaće djelatnika i manji dio materijalnih troškova.

Iznos: 283.343,00 eura

Izvor 3.4. Vlastiti prihodi -odnose se na prihode od sufinanciranja koji se realiziraju naplatom usluga od roditelja. Iznos sredstava je planiran sukladno broju upisane djece u ovoj pedagoškoj godini. Navedenim prihodima financiraju se materijalni troškovi; prehrana, higijena i sanitarni propisi, troškovi održavanja prostorija i drugi troškovi.

Iznos: 61.688,00 eura

Izvor 5.7. Tekuće pomoći iz državnog proračuna – odnose se na namjenska sredstva od Ministarstva znanosti, obrazovanja i mladih za program pred škole i za djecu s poteškoćama u razvoju. Namjenska sredstva se mogu koristiti u svrhu nabave didaktičke opreme, stručno usavršavanje, nabavu literature i ostale opreme s ciljem povećanja kvalitete programa.

Iznos: 700,00 eura

Izvor 5.8. Tekuće pomoći za fiskalnu održivost vrtića – sredstva doznačena iz državnog proračuna za unaprjeđenje ranog i predškolskog odgoja i obrazovanja sukladno indeksu razvijenosti jedinice JLP(R)S.

Iznos: 61.485,00 eura

Izvor 6.3. Donacije Dv Maslina- donacije od pravnih i fizičkih osoba za sredstva planirana u toj proračunskoj godini.

Iznos: 531,00 eura

Rashodi Dječjeg vrtića Maslina u 2025. godini su planirani u iznosu od 410.707,00 eura.

|  |  |  |  |
| --- | --- | --- | --- |
| Prihodi  | Plan za 2025. godinu | Projekcija za 2026. godinu | Projekcija za 2027. godinu |
| 3 Rashodi poslovanja | 409.207,00 | 412.146,00 | 415.970,00 |
| 31 Rashodi za zaposlene | 336.528,00 | 339.893,00 | 354.201,00 |
| 32 Materijalni rashodi | 72.169,00 | 71.737,00 | 71.737,00 |
| 34 Financijski rashodi | 510,00 | 516,00 | 516,00 |
| 4 Rashodi za nabavu nefinancijske imovine | 1.500,00 | 0,00 | 0,00 |
| 42 Rashodi za nabavu proizvedene dugotrajne imovine | 1.500,00 | 0,00 | 0,00 |
| UKUPNO | 410.707,00 | 412.146,00 | 415.970,00 |

Izvori financiranja za navedene rashode su:

* Rashodi za zaposlene iz 1.6.općih prihoda i primitaka u iznosu od 276.543,00 eura i 5.8. sredstva za fiskalnu održivost dječjih vrtića u iznosu od 59.985,00 eura.
* Materijalni rashodi iz 1.6.općih prihoda i primitaka u iznosu od 6.800,00 eura , 3.4. vlastiti prihodi dječjeg vrtića u iznosu od 61.178,00 eura, 5.7. tekuće pomoći iz državnog proračuna u iznosu od 700,00 eura, 5.9. tekuće pomoći iz gradskog proračuna u iznosu od 2.960,00 i 6.3. donacije u iznosu od 531,00 eura.
* Financijski rashodi iz 3.4. vlastiti prihodi dječjeg vrtića u iznosu od 510,00 eura,
* Rashodi za nabavu nefinancijske imovine iz 5.8. sredstva za fiskalnu održivost dječjih vrtića u iznosu od 1.500,00 eura.

Rashodi po funkcijskoj klasifikaciji- pokazuju aktivnost Dječjeg vrtića Maslina organiziranoj i razvrstanoj prema ulaganjima sredstava u djelatnost a to je 091 – Predškolsko i osnovno školsko obrazovanje.

1. **OBRAZLOŽENJE POSEBNOG DIJELA FINANCIJSKOG PLANA**

Obrazloženje posebnog dijela proračuna Dječje vrtića Maslina temelji se na obrazloženju financijskog plana proračunskog korisnika, a sastoji se od obrazloženja programa koji su dani kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.

PROGRAM: 2100 Predškolski odgoj

Planiran je u iznosu 410.707,00 eura za 2025. godinu, 412.146,00 eura za 2026. godinu i 415.970,00 eura za 2027. godinu, a sadrži slijedeće aktivnosti:

 ● AKTIVNOST A100001 Rashodi za zaposlene u iznosu od 347.428,00 eura

Aktivnost obuhvaća rashode za zaposlene, bruto plaću, doprinose za zdravstveno osiguranje i prigodne nagrade za zaposlene i materijalne rashode kao što su rashodi za službena putovanja (dnevnice, troškovi noćenja i ostali troškovi na službenom putu), naknade za prijevoz na posao i s posla, seminari, naknada za korištenje privatnog automobila u službene svrhe i naknade za članove upravnog vijeća.

Aktivnost se financira iz sljedećih izvora financiranja:

 Izvor 1.6. – Opći prihodi i primici u iznosu od 283.343,00

 Izvor 3.4.-Vlastiti prihodi u iznosu od 4.100,00

 Izvor 5.8.-Tekuće pomoći za fiskalnu održivost dj.vrtića u iznosu od 59.985,00

 ● AKTIVNOST A10000 Materijalni i financijski rashodi u iznosu od 61.779,00 eura.

Aktivnost obuhvaća rashode za službena putovanja, naknade za prijevoz na posao i sa posla, uredski materijal, troškove režija, namirnice, usluge telefona, poštarinu, odvoz smeća, računalne usluge, deratizaciju i dezinsekciju, reprezentaciju i usluge banke i platnog prometa.

Aktivnost se financira iz sljedećih izvora financiranja:

 Izvor 3.4.-Vlastiti prihodi u iznosu od 57.588,00

 Izvor 5.7. Tekuće pomoći iz državnog proračuna u iznosu od 700,00

 Izvor 6.3. Donacije Dv Maslina u iznosu od 531,00

 Izvor 5.9. Tekuće pomoći iz gradskih proračunu u iznosu od 2.960,00

 ● AKTIVNOST A210003 Nabava opreme, planirana u iznosu 1.500,00 eura

Aktivnost obuhvaća nabavu opreme-planirana je nabava klima uređaja za potrebe vrtića.

 Izvor 5.8.-Tekuće pomoći za fiskalnu održivost dj.vrtića u iznosu od 1500,00.

Obrazloženje programa: program ranog i predškolskog obrazovanja koji se provodi u našoj ustanovi odnosi se na redoviti:

* 10 satni program jaslica
* 10 satni program vrtića
* 6 satni program vrtića

Cijena smještaja djeteta u dječji vrtić obuhvaća sljedeće vrste troškove:

* Izdatke za radnike (bruto plaće i naknade i materijalna prava radnika)
* Prehrana djece
* Uvjete boravka djece (materijalni izdaci, energija i komunalije, tekuće održavanje objekta i opreme)
* Nabava namještaja i opreme
* Nabava sitnog materijala

Osim što se dio troškova financira iz uplata roditelja (izvor 3.4.), redovna djelatnost se financira još iz proračuna Općine Tribunj (izvor 1.6.).

Ciljevi programa:

Osnovni cilj ovog programa je osiguravanje materijalnih i financijskih uvjeta za obavljanje redovne djelatnosti vrtića, u skladu s obvezujućim zakonima i na temelju njih donesenim ostalim propisima.

 Cilj je u razdoblju 2025. – 2027. godine obuhvatiti svu djecu rane i predškolske dobi programima predškolskog odgoja i obrazovanja; osigurati za to prostorno – materijalne i druge financijske uvjete (zapošljavanje odgojitelja i drugih radnika) sukladno propisanom Državnom pedagoškom standardu RH.

 Pokazatelji uspješnosti:

* Potpuno udovoljavanje prijavama za upis djece dorasle za vrtićke programe
* Stalno istraživanje odgojno-obrazovne prakse u cilju poboljšanja kvalitete rada, uvođenjem novih ideja i metoda
* Kontinuirano stručno usavršavanje odgojitelja i stručnih suradnika
* Prepoznatljivost naše sustave kao primjer dobre prakse u sustavu ranog i predškolskog obrazovanja.

 **RAVNATELJICA**

**Zdenka Jerkin. mag.praesc.educ.**